b'\n_START_ARTICLE_\nLucious Boyd\n_START_PARAGRAPH_\nLucious Boyd (s. 22. maaliskuuta 1959) on yhdysvaltalainen rikollinen. H\xc3\xa4net tuomittiin kuolemaan Dawnia Dacostan raiskaamisesta, kiduttamisesta ja murhaamisesta, joihin h\xc3\xa4n syyllistyi joulukuussa 1998. H\xc3\xa4nen kuitenkin on ep\xc3\xa4ilty olevan vastuussa jopa kymmenest\xc3\xa4 katoamisesta. N\xc3\xa4iden ep\xc3\xa4selvien tapausten joukossa ovat muiden muassa kes\xc3\xa4kuussa 1998 tapahtunut ylikonstaapelin tytt\xc3\xa4ren, 19-vuotiaan Patrece Lashelle Alstonin katoaminen sek\xc3\xa4 25-vuotiaan graafisen suunnittelija Danielle Zacotin katoaminen kauppareissulta helmikuisena iltana 1999._NEWLINE_Boyd oli jo ollut pid\xc3\xa4tettyn\xc3\xa4 useaan otteeseen ennen Dacostan surmajuttua. H\xc3\xa4net vapautettiin syytteist\xc3\xa4 lokakuussa 1993 tapahtuneesta 31-vuotiaan Roderick Bullardin puukotuksesta, jossa h\xc3\xa4n katsoi toimineensa puolustaakseen itse\xc3\xa4\xc3\xa4n. Nelj\xc3\xa4ss\xc3\xa4 raiskaustapauksessa Boyd sai vapauttavan tuomion tai syytteist\xc3\xa4 luovuttiin._NEWLINE_5. joulukuuta 1998 tekemist\xc3\xa4\xc3\xa4n rikoksista 21. kes\xc3\xa4kuuta 2002 tuomittu Boyd istuu Union Correctional Institutionissa (Florida). H\xc3\xa4n kiist\xc3\xa4\xc3\xa4 kuitenkin kaiken.'